en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en en en el en eo el uk el el el el en hu el el el el el en pt el uk el el el en en el uk el el el en en en en en en el el en en el el
Πιθανότατα το division με τα περισσότερα πιθανά εναλλακτικά σενάρια για κάθε του ομάδα, η AFC West αναμένεται και φέτος να μας κρατήσει σε αγωνία μέχρι τέλους ειδικά αν οι Chargers αποδειχθούν αρκετά καλύτεροι από πέρυσι, όπως πολλοί αναμένουν. Παρακάτω θα βρείτε μια συνοπτική ανάλυση για το τι περιμένουμε για κάθε ομάδα ξεχωριστά.
2016: 9 – 7, 3οι στην AFC West, δεν προκρίθηκαν στα playoffs.
Προπονητής: Vance Joseph (1o του έτος) Σημαντικές αποχωρήσεις: Justin Forsett (RB), Demarcus Ware (LB), Russell Okung (OT) Σημαντικές προσθήκες: Ronald Leary (OT), Jamaal Charles (RB) Rookie class 2017: 1ος γύρος – Garett Bolles (OT), 2ος – Demarcus Walker (DE), 3ος – Carlos Henderson (WR), 3ος – Brendan Langley (CB), 5ος – Jake Butt (TE), 6ος – De’Angelo Henderson (RB), 7ος – Chad Kelly (QB)
Λόγοι αισιοδοξίας: Η άμυνα των Broncos βρίσκεται εδώ και δύο χρόνια στην κορυφή της κατάταξης σε DVOA αλλά είχε πέρυσι πολλά προβλήματα (λόγω τραυματισμών και αποχωρήσεων) στην αντιμετώπιση του run όπου τερμάτισε στην 21η θέση. Ο general manager της ομάδας, John Elway, έκανε στην offseason κάποιες κινήσεις για να αντιμετωπίσει αυτό το πρόβλημα και μένει να δούμε κατά πόσο οι επιλογές του θα έχουν αποτέλεσμα στο γήπεδο.
Παράλληλα οι Broncos ενίσχυσαν και την πολύ αναποτελεσματική offensive line τους και ελπίζουν πως αυτό θα επιτρέψει στον μέτριο πέρυσι Trevor Siemian (που είναι ακόμη 25 ετών και έχει τέτοια περιθώρια) να βελτιώσει το παιχνίδι του. Αν τόσο ο Siemian όσο και το run game του Denver βελτιωθούν και η άμυνα παραμείνει μία από τις κορυφαίες της λίγκας, οι Broncos θα καταφέρουν να είναι τουλάχιστον ανταγωνιστικοί κάθε εβδομάδα.
Τι μπορεί να πάει στραβά: To Denver έχασε τον defensive coordinator Wade Phillips ο οποίος έφυγε με τη λήξη του συμβολαίου του για να αναλάβει την αντίστοιχη θέση στο L.A. και τους Rams. Η άμυνα των Broncos ήταν ήδη υπό τον John Fox μία εκ των κορυφαίων του πρωταθλήματος αλλά βελτιώθηκε ακόμη περισσότερο με τον Phillips και πιθανότατα θα χάσει κάτι με την αποχώρησή του. Αν η επίθεση δεν καταφέρει να βελτιωθεί και η άμυνα δεν είναι το ίδιο καλή τότε το περσινό 9-7 εύκολα θα γίνει 6-10 και τότε τα προβλήματα στη θέση του quarterback (την οποία οι Broncos ήλπιζαν πως θα κέρδιζε ο Paxton Lynch) θα αρχίσουν να μεγαλώνουν και να πιέζουν.
Πρόβλεψη: 7 με 8 νίκες
2016: 12 – 4, 1οι στην AFC West, έχασαν στο Divisional γύρο από τους Pittsburgh Steelers με 18 – 16.
Προπονητής: Andy Reid (5o του έτος) Σημαντικές αποχωρήσεις: Dontari Poe (LB), Jamaal Charles (RB), Jeremy Maclin (WR), Knile Davis (RB) Σημαντικές προσθήκες: CJ Spiller (RB), Bennie Logan (LB) Rookie class 2017: 1ος γύρος – Patrick Mahones (QB), 2ος – Tanoh Kpassagnon (DE), 3ος – Kareem Hunt (RB), 4ος – Jehu Chesson (WR), 5ος – Ukeme Eligwe (LB), 6ος – Leon McQuay (DB)
Λόγοι αισιοδοξίας: Με τον Justin Houston (ο οποίος έχει χάσει αρκετά παιχνίδια τα τελευταία δύο χρόνια) να δείχνει υγιής, τον κορμό της άμυνας να παραμένει σταθερός, και τον Bennie Logan να αντικαθιστά τον Dontari Poe, οι Chiefs πιθανότατα θα είναι μία από τις 10 καλύτερες άμυνες του πρωταθλήματος. Ακόμα και αν η επίθεση δεν καταφέρει να παρουσιάσει αντίστοιχη βελτίωση (κάτι που δεν φαίνεται όντως πιθανό) οι Chiefs έχουν αρκετό ταλέντο και σε αυτό το κομμάτι του παιχνιδιού ώστε να καταφέρουν να διεκδικήσουν μία τρίτη συνεχόμενη είσοδο στα playoffs.
Τι μπορεί να πάει στραβά: Αν η επίθεση παρουσιαστεί και πάλι αναιμική με τον Alex Smith στα ηνία, οι Chiefs ίσως πανικοβληθούν και δώσουν τη θέση του βασικού στον Patrick Mahomes II για την απόκτηση του οποίου έδωσαν πολλά, πράγμα που έχει δημιουργήσει και πολλές προσδοκίες. Αν ο τελευταίος δεν είναι έτοιμος και η πίεση αποδειχθεί ανυπόφορη καταστρέφοντας τη χρονιά και την εξέλιξή του, η κίνηση των Chiefs να τον αποκτήσουν θα έχει επιπτώσεις για τα επόμενα χρόνια αφού πέρα από το pick για τον ίδιο, έδωσαν ακόμη το pick 3ου γύρου (91ο συνολικά) και το pick πρώτου γύρου του 2018.
Πρόβλεψη: 9 με 10 νίκες
2016: 5 – 11, 4οι στην AFC West, δεν προκρίθηκαν στα playoffs.
Προπονητής: Anthony Lynn (1o του έτος) Σημαντικές αποχωρήσεις: Brandon Flowers (CB), Danny Woodhead (RB), King Dunlap (OT) Σημαντικές προσθήκες: Russell Okung (OT), Tre Boston (S) Rookie class 2017: 1ος γύρος – Mike Williams (WR), 2ος – Forrest Lamp (OT), 3ος – Dan Feeney (OT), 4ος – Rayshawn Jenkins (S), 5ος – Desmond King (LB), 6ος – Sam Tevi (OT), 7ος – Isaac Rochell (DE)
Λόγοι αισιοδοξίας: Παρότι είναι δύσκολο να φανταστεί κανείς πόσο πιο άτυχοι σε σχέση με τις προηγούμενες χρονιές μπορεί να είναι οι Chargers όσον αφορά τους τραυματισμούς, φέτος, πριν καν αρχίσει η σεζόν, έχουν ήδη χάσει τον Denzel Perryman για σημαντικό χρονικό διάστημα αλλά και τους δύο rookies πρώτου και δεύτερου γύρου για τουλάχιστον δύο αγωνιστικές και για ολόκληρη τη χρονιά αντίστοιχα. Παρ’ όλα αυτά, ο Mike Williams (το pick πρώτου γύρου, στην 7η θέση), αναμένεται να προσφέρει αρκετά στη θέση του wide receiver σε ένα ρόστερ το οποίο ήδη διαθέτει αρκετούς στόχους. (Κάποιους από τους οποίους βέβαια θα πει κανείς ότι έχει αναδείξει ο ίδιος ο Philip Rivers από το πουθενά.) Με τον Melvin Gordon να αναμένεται επίσης βελτιωμένος, η επίθεση των Chargers έχει τη δυνατότητα να είναι αισθητά καλύτερη από πέρυσι.
Τι μπορεί να πάει στραβά: Παρότι οι Chargers έκαναν κινήσεις για να βελτιώσουν την κακή offensive line τους, δεν είναι σίγουρο ότι θα καταφέρουν κάτι τέτοιο. Ήδη ο guard Forrest Lamp, το προαναφερθές pick δευτέρου γύρου, είναι εκτός για όλη τη χρονιά και δεν θα μπορέσει να ενισχύσει τη γραμμή. Ταυτόχρονα, ο Russell Okung, ο οποίος ήρθε από το Denver μετά από μία μέτρια χρονιά, είναι επίσης επιρρεπής στους τραυματισμούς. Αναμένεται να δούμε αν ο Okung θα μπορέσει να παραμείνει υγιής και, μαζί με τον rookie Dan Feeney, να κλείσουν μερικές από τις τρύπες της OL, σε ένα division όπου, δυστυχώς για τους ίδιους, θα κληθούν να αντιμετωπίσουν από 2 φορές κάθε έναν από τους Khalil Mack, Von Miller και Justin Houston.
Πρόβλεψη: 9 με 10 νίκες
2016: 12 – 4, 2οι στην AFC West, έχασαν στη Wild Card από τους Houston Texans με 27 – 14.
Προπονητής: Jack Del Rio (3o του έτος) Σημαντικές αποχωρήσεις: Perry Riley Jr. (LB), Latavius Murray (RB), Andre Holmes (WR), Nate Allen (S) Σημαντικές προσθήκες: Jared Cook (TE), Cordarrelle Patterson (WR), Marshawn Lynch (RB), Marshall Newhouse (OT) Rookie class 2017: 1ος γύρος – Gareon Conley (CB), 2ος – Obi Melifonwu (S), 3ος – Eddie Vanderdoes (DT), 4ος -David Sharpe (OT), 5ος – Marquel Lee (LB), 7ος – Shalom Luani (S), 7ος – Jylan Ware (OT), 7ος – Elijah Hood (RB), 7ος – Treyvon Hester (DT)
Λόγοι αισιοδοξίας: Με τον Derek Carr να έχει υπογράψει πλέον ένα νέο πολυετές συμβόλαιο και με μία πολύ καλή offensive line μπροστά του, οι ελπίδες έχουν ανανεωθεί για μία ακόμη πολύ καλή χρονιά επιθετικά για τους Raiders. Παρότι περιμένουμε να δούμε πώς θα επιστρέψει ο Carr από τον τραυματισμό του (ο οποίος βέβαια δεν ήταν ποτέ ανησυχητικά σοβαρός), συνολικά δεν υπάρχει κάποιος λόγος για τον οποίο οι Raiders θα μπορούσαν να βρεθούν έξω από την οκτάδα των καλύτερων επιθέσων του πρωταθλήματος – χωρίς βέβαια, απ’ την άλλη, να αναμένεται και κάποια ιδιαίτερη βελτίωση. Το ερωτηματικό βρίσκεται στην άμυνα όπου η ομάδα του Oakland καλείται να παρουσιάσει σημαντικά καλύτερη εικόνα αν θέλει να διεκδικήσει με αξιώσεις μία καλή πορεία στα playoffs.
Τι μπορεί να πάει στραβά: Μπορεί να έγιναν κάποιες προσθήκες στη secondary αλλά μένει να δούμε αν αυτές είναι ικανές να ανεβάσουν την ομάδα στο επόμενο επίπεδο. Ταυτόχρονα όμως, η ήδη κακή περσινή front seven θα πρέπει πλέον να λειτουργήσει και χωρίς τον Stacy McGee, ο οποίος έφυγε για την Washington ενώ οι Eddie Vanderdoes και Treyvon Hester που επέλεξε ο Reggie McKenzie στον τρίτο και έβδομο γύρο αντίστοιχα, έχουν πρόσφατα προβλήματα τραυματισμών. Επιπλέον ανησυχία προκαλεί η θέση του linebacker όπου επίσης δεν φαίνεται να υπάρχει αρκετό ταλέντο. Μένει να δούμε αν η άμυνα θα καταφέρει να βελτιωθεί, ή αν θα κρίνει αρνητικά όλη τη χρονιά του Oakland.